Rossiya Tillersonning kelishi sanasini ma'lum qildi

AQSh davlat kotibi Reks Tillerson 11–12 aprel kunlari Rossiya tashqi ishlar vaziri Sergey Lavrov bilan muzokaralar o‘tkazish maqsadida Moskvaga keladi. Rossiya tashqi ishlar vazirligi saytida shu haqda ma'lum qilingan. 
«11–12 aprelda Moskvaga amaliy tashrif bilan AQSh davlat kotibi Tillerson keladi», — deyiladi xabarda. 
TIVning qayd etishicha, bu Tillersonning prezident Donald Tramp boshqaruvida davlat kotibi sifatida Rossiyaga ilk tashrifidir. 
Avvalroq, Rossiya prezidenti Vladimir Putin AQSh davlat kotibi Reks Tillerson bilan uning Moskvaga tashrifi chog‘ida uchrashishini tasdiqlagan edi.